**Սահմանել 20 հասկացություն**

1. **Միջին դարեր -** պատմական դարաշրջան, որը ընդգրկում է Արևմտյան հռոմեական կայսրության անկման ժամանակներից մինչև Նոր Եվրոպայի ծնունդն ընկած ժամանակաշրջանը (5-16 րդ դարեր):
2. **Ավատատիրություն**-հասարակարգ, որը հիմնված է պայմանական իրավունքով հողատիրության և գյուղացիների աշխատանքի օգտագործման վրա:
3. **Ավատ**-հող (ֆեոդ), որը տրամադրում էր թագավորը զինվորական և այլ ծառայություններ կատարելու համար:
4. **Պարհակ**-հողատերերի համար հարկադիր կատարվող աշխատանք:
5. **Ազատների դաս (կամ մանր ազնվականներ)-** գերագույն և ավագ ավատատերերից (թագավոր, նախարար) պայմանական հողաբաժիններ ստացողներ, որոնք կատարում էին զինվորական և վարչական պարտավորություններ:
6. **Անազատների դաս-** ավատատիրականացման հետևանքով գյուղացիներից և մշակ-ստրուկներից ձևավորված դաս, որը պարտավոր էր բերքի մի մասը վճարել հողատերերին և նրանց համար կատարել հարկադիր աշխատանք (պարհակ)
7. **Հայրենիք** – հայրենիք էին կոչվում ժառանգական սեփականության իրավունքով հորից որդուն անցնող հողերը:
8. **Պարգևականք** – զինվորական և վարչական ծառայության դիմաց, որպես վարձատրություն տրվող հողային տիրույթ է, որը հետ էին վերցվում ծառայությունը դադարեցնելու դեպքում:
9. **Գահնամակ**-վավերագիր, ուր սահմանված է հայ նախարարներից յուրաքանչյուրի տեղն արքունիքնում:
10. **Սեպուհ**- թագավորական և իշխանական ընտանիքների կրտսեր անդամներ:
11. **Բդեշխներ**-արքունական չորս զորաբանակների հրամանատարներ:
12. **Տասանորդ**-բերքի մեկ տասներորդ մասը, որը ժողովուրդը պարտավոր էր հանձնել եկեղեցուն:
13. **Գանձագին-**այն հողերն են, որոնք գնվել էին իշխանների կամ մեծահարուստ եկեղեցականների կողմից:
14. **Ոստանիկներ**-Թագավորին ենթակա մանր ազնվականներ:
15. **Կաթողիկոս**-հայկական եկեղեցու պետը և նրա բարձրագույն տիտղոսը:
16. **Աշխարհագիր-** հողերի և բնակչության հաշվառում:
17. **Ոսկեդար**- որևէ ժողովրդի գիտության, արվեստի ու մշակույթի բուռն զարգացման պատմական շրջան:
18. **Վարք-** քրիստոնեական սրբերի կենսագրությունը՝ նրանց սխրագործությունները, կրած տանջանքները, հալածանքները, նահատակությունները:
19. **Վիկինգների դարաշրջան-** IX-XI դարերը, երբ սկանդինավյան թերակղզու բնակիչները (դանիացիները, շվեդները և նորվեգացիները)՝ վիկինգները ձեռնամուխ եղան նվաճումների:
20. **Արաբական խալիֆայություն**-պետություն Արաբական թերակղզում, որը հիմնադրել է Մոհամեդը VII դարում, միավորելով արաբական ցեղերը: